महिला ने पुलिस के सामने दो बार किया खुदकुशी का प्रयास
चौपासनीहाउसिंग बोर्ड थाना क्षेत्र के सेक्टर 10 में रहने वाली एक महिला ने अपने प्रेमी के खिलाफ चोरी का आरोप लगा उसे गिरफ्तार करने की मांग को लेकर पहले थाने में फिर डीसीपी (पश्चिम) ऑफिस में हाथ की नसें काट खुदकुशी करने का प्रयास किया। इस पर पुलिस ने पहले महिला को एमडीएम अस्पताल ले जाकर प्राथमिक उपचार कराया फिर उसके खिलाफ खुदकुशी करने का मामला दर्ज कर जेल भिजवा दिया।
शास्त्रीनगर थाने के सब-इंस्पेक्टर गणपतलाल ने बताया कि चौहाबो सेक्टर 10 में रहने वाली एक महिला मंगलवार शाम को थाने आई और बताया कि पाली में रहने वाले शेरू नाम के युवक ने उसको शादी का झांसा दिया और फिर साथ रहने के बाद में उसके 40 हजार रुपए और करीब तीन लाख के आभूषण चोरी कर ले गया। पुलिस ने उसे मामला दर्ज कराने को कहा, लेकिन वह उसके साथ पाली चल युवक को गिरफ्तार करने की मांग करने लगी। पुलिस के साथ नहीं चलने पर महिला ब्लेड से अपने हाथ की नसें काट खुदकुशी का प्रयास करने लगी तब पुलिस ने उसे पकड़ कर एमडीएम अस्पताल में भर्ती करवाया। इसके बाद पुलिस ने महिला के खिलाफ खुदकुशी के प्रयास का और पाली में रहने वाली युवक के खिलाफ चोरी का मामला दर्ज किया। पुलिस ने बताया कि करीब 6 माह पहले भी महिला ने फंदा लगा खुदकुशी करने का प्रयास किया था, उस दौरान भी उसके खिलाफ खुदकुशी का मामला दर्ज कर कार्यवाही की गई थी।
शेष| पेज 11
डीसीपीऑफिस में हंगामा भी मचाया : चौपासनीहाउसिंग बोर्ड थाना परिसर में खुदकुशी का प्रयास करने के बाद महिला गुरुवार को युवक के खिलाफ कार्यवाही के लिए डीसीपी (पश्चिम) ऑफिस गई, लेकिन डीसीपी समीर सिंह के ऑफिस में नहीं मिलने पर वह उनके निवास स्थल पर गई। जहां उसे पता लगा कि डीसीपी छ़ुट्टी पर बाहर गए हैं, तो वह वापस उनके आॅफिस पहुंची और हंगामा मचाते हुए फिर से ब्लेड से हाथ की नसें काट खुदकुशी करने का प्रयास किया। इस पर पुलिस ने उसे एमडीएम अस्पताल ले जाकर प्राथमिक उपचार करवा शांतिभंग के आरोप में गिरफ्तार किया। इसके बाद उसे कोर्ट में पेश कर जेल भिजवा दिया। वहीं दूसरी तरफ महिला की शिकायत पर शास्त्रीनगर पुलिस ने युवक के खिलाफ मामला दर्ज कर गुरुवार को एक टीम पाली भिजवाई। जहां पुलिस टीम ने पाली में युवक की तलाश की, लेकिन पुलिस को आरोपी युवक नहीं मिला।
hin_Deva hin_Deva hin_Deva hne_Deva hin_Deva